
AUCTOR. 


SYMPTOMATOLOGIA. 

F ebris  puerperalis  symptomata  agnoscit  prodi^oma'^  im- 
primis si  epidemice  grassatur;-  haecce  symptomata  partui 
aut  antecedunt,  aut  eum  comitantur,  aut  eum  tempore 
plus  minusve  brevi  insequuntur. 

Symptomata  prodroma  partim  psychica  sunt,  partim 
somatica.  Goenaesthesis  admodum  alienata  adparet,  in- 
solita animi  hilaritas  cum  ejusdem  dejectione  alternat,  qua 
symptoma  pessimum  rr^uperabilis  mortis  instantis  timor 
durante  graviditate  obselrvatur. 

Symptomatum  somaticorum  cohors  functiones  tubi 
intestinalis  laesas  concernit,  quae  mter  appetitus  prostra- 
tus, voniituritiones  frequentes,  vomitus  ipse,  sensatio  pres- 
sionis in  scrobiculo  cordis,  anxietas,  dolores  colici,  diar- 
rhoea denique  referenda  sunt. 

Durante  epidemia,  in  nosocomio  Rouensi  anno  1793 
observata,  dolores  colici  leves  ac  transitorii  aliquot  ante 
jiartum  diebus  intrantes  morbum  ipsum  certissime  adnun- 
tiarunt,  quamquam  ex  abdomine  molli,  parum  tumido 
nil  mali  ominari  potueris  (I). 


(1)  Atpliun».  I.eroy  iraile  «IfS  perlei  «It  s;*ng  f • 52.  cl  seq. 

Sub  partu  ipso  uteri  contractio  vehemens  et  ad  sum- 
mum usque  gradum  intensa  animadvertitur,  nonnunquam 
reactio  febrilis  sese  adsociat,  cui  brevi  virium  nimis  in- 
tensarum exhaustio  subsoqua  fit.  Interdum  uteri  contra- 
ctiones insufficientes  ac  inordinatae  procedunt,  inio  spas- 
mum summe  dolorificuni  sibi  adjungunt,  interdum  ejus- 
dem torpor  ad  eum  usque  gradum  increscit,  ut  haemor- 
rhagiae pericidosissimae  superveniant  ac  partus  ipse  arte 
accelerari  debeat.  \ 

In  casibus  rarioribus  absque  symptomatibus  prodro- 
mis horripilatio,  imo  horror  febrilis  subsequo  calore  in- 
tenso, siti  iuexpleiiili,  cute  arida  ac  dolore  in  abdomme 
acerbissimo  sub  partu  statim  in  lucem  prodeunt;  physio- 
gnomia  mirum  in  modum  tunc  alienata  ac  partus  ni 
ars  succurrat,  in  dies  protrahitur. 

* Febris  puerperalis  exordium  die  tamen  secundo  et 

t 

quinto  post  partum  frequentissime  observatum  est. 

_ Horror  febrilis  vehemens  n '*ibi  scenam  non  raro 
aperit;  nec  tamen  casus  defucrunl.,  in  quibus  horripilatio 
levis  ad  singulas  nonnisi  corporis  regiones,  ex  gr.  crura, 
truncum  restricta,  ac  intervallo  aliquot  horarum  saepius 
repetita  morbum  inchoabat.  Joh.  Clark  e (Ij  vero  in 
epidemia  ab  ipso  observata  vix  unquam  morbum  horrore 
incepisse  monet.  Calor  frigori  subsequus  plerumque 
.siccus  ac  urens  est,  sudore  tamen  prius  seriusve  eum 
excipiente  aliquid  mitigatur.  Cephalaea  iii  frontis  regione 
vehementissima  aegras  persaepe  excruciat,  cui  dolores  in 
abdomine,  in  regione  praep rimis  umbilici,  uteri,  aut  ova- 
riorum sese  adsociant.  Dolores  hi  ad  hypochondria  ex- 

(D  Gekrttnle  Preissrlirift  von  Dr.  H.  C.  Tt  aude  lu  eque 
tilierhelzt.  r,  Dr.  F x.  W i 1 li.  F e » t.  Pol.«.dara  1832.  p.  96. 

tenduntur,  ao  nonnunquani  tam  leves  sunt,  ut  cum  dolo- 
ribus post  partum  secundariis  confundantur,  ad  quod  ty- 
pus eorum  ab  initio  remittens  multum  contribuit;  non- 
nunquam  tamen  adeo  intensi  sunt,  ao  tam  cito  increscunt, 
ut  motu  corporis  vel  minimo  ac  levissima  abdominis 
contractione  immaniter  augeantur.  Decubitu  hinc  dorsali 
quietem,  quam  tamen  non  inveniunt,  infelices  sibi  pa- 
rare student  aegrae.  Abdomen  insuper  intumescit,  du- 
rum ac  tensum  evadit.  Percussio  sonum  ab  initio  clarum 
tympaniticum,  serius  exsudatione  facta  obtusum  refert, 
fluctuatio  eodem  tempore  percipitur.  Physiognomia  pecu- 
liarem animi  dejectionem,  imo  desperationem  exprimit. 
Pulsus  plerumque  parvus  et  contractus  tangitur,  frequen- 
tia ictus  centum  et  triginta  adtingit,  imo  superat.  Respi- 
ratio aeque  acceleratur  ob  inspirationes  profundiores  do- 
lore abdominali  cohibitas.  Lingua  sicca,  muco  obducta 
ac  tam  lata  adparet,  ut  dentium  impressiones  ad  ejus' 
marginem  offendantur,  rarius  in  se  quasi  collapsa  con- 
spicitur. Alvus  ab  initio  oppilata  est,  serius  diarrhoe- 
•icaruit,  lochii  quantitate  imminuuntur,  imo  omnino 
fluere  cessant,  qualitate  ita  alienantur  ut  mox  serosa  mox 
saniosa  prospiciant,  ac  foetorem  intolerabilem  prae  se 
ferant;  interdum  tamen  nulla  plane  eorum  anomalia  ani- 
madvertitur. Ex  uberibus  collapsis  flaccidis  nullum  j)Ie- 
runique  lac  secernitur,  imo  si  secretio  jam  per  aliquot 
dies  rite  processerat,  sub  morbi  ingressu  derepente  sup- 
primitur; lotium  plerumque  parcum  turbidum,  ac  sero 
lactis  simile  reperitur.  Cutis  sicca  pergamentacea,  in  ex- 
tremitatibus maculis  pallide  rubris,  quales  erysipelati  con- 
veniunt, non  raro  notatur.  Somnus  aut  plane  deficit 
aut  si  tentatur  somniis  terrificis  turbatur.  Dolores  iii 

abdomine  admodum  expanso  ac  tenso  ad  summum  usque 
gradum  evecti  momento  quasi  cruciare  cessant,  quo  facto 
vomitus  vehemens  materiam  viridem  aeruginosam  efferens 
illico  plerumque  intrat,  praeter  sudores  frigidos  ac  visci- 
dos  in  fronte  deliria  blanda  accedunt.  Extremitates  at- 
que nasus  frigus  quasi  marmoreum  colorem  coerulescen- 
tem  excipiunt.  Pulsus  ob  frequentiam  et  exilitatem  nu- 
merari nequit. 

Cuncta  haec  sunt  indicia  vitae  in  peripheria  jam 
evanescentis. 

Quodsi  adfectio  in  abdomine  inflammatoria  ad  exi- 
guam nonnisi  peritonaei  plagam  restringitur,  tunc  morbi 
decursus  multo  mitior  absolvitur.  Febris  minus  valida 
tjpum  magis  continuo  remittentem  manifestat,  tensio  et 
intumescentia  abdominis  in  gradu  minori  consistunt,  do- 
lores saepius  remittunt,  de  die  in  diem  mitiores  evadunt, 
denique  plane  silent.  Diarrhoea  et  vomitus,  ni  plane 
absint,  nunquam  vehementia  urgent.  Attamen  ne  in 
his  quidem  casibus  exsudatio  desiderabitur. 

Nonnunquam  abdomen  post  omnium  fere  sympto- 
t matum  imminutionem  denuo  increvisse,  ac  fluctuationem 
summe  manifestam  retulisse,  ac  in  regione  umbilici  in- 
signiter ac  circumscripte  protensum,  colorem  rubrum  se- 
rius coerulescentem  induisse  visum  est;  quo  facto  ab- 
scessus per  umbilicum  evacuatio  brevi  post  plerumque 
contingebat. 

Suppuratio  admodum  profusa  febrem  nec  non  mor- 
tem frequenter  invitat.  Rarius,  coalitione  et  cicatrisa- 
tione  abscessus  inducta,  vita  conservatur  (1). 


(1)  DoiiMei  nouvell,  recliereh.  sur  la  liorre  pu«?rper.  p.  32<> 

Si  peritonitis  per  longius  tempus  induraverit,  ac 
favente  therapia  adaequata  intensitatein  amisit,  tunc 
cuncta  symptomata  supra  memorata  pedetentim  recedunt, 
excepto  dolore  obtuso,  qui  sub  pressione  aut  trunci 
motu  in  una  alterave  abdominis  parte  percipitur.  Hunc 
exitum  evacuationis  criticae  plerumque  comitanturi  diar- 
rhoea critica  (W  i Ilis,  White,  Tissot,)  aut  sudores, 
critici  (Delamotte),  urina  critica  (Van  Swieten, 
Doublet,  Amard),  salivatio  (Puzos)  et  milliaria 
(Gastellier,  Planschon)  (I).  Dolores,  qui  in  sta- 
dio reconvalescentiae  plerumque  adime  sentiuntur,  ex  ten-, 
sione  originem  trahunt,  quam  intestina,  ope  lymphae 
plasticae  conglutinata  sub  corporis  motu  hinc  inde  pa- 
tiuntur. Noimunquam  tubae  Fallopianae  lympha  in  ea- 
rum cavo  exsudata  concrescunt  atque  sterilitatem  hac 
ratione  inducunt  (2). 

Febris  puerperalis  typum  continuo  remittentem  ple- 
rumque manifestat.  Attamen  Osiander  et  Stein  febrem 
puerperalem  intermittentem  sese  observasse  profitentur, 
Ast  in  casu  ab  Osiander  communicato  ovarium  sinistrum 
suppuratione  omnino  fere  destructum  offendebatur;  motus 
igitur  febriles  intermittentes  febri  suppuratoriae  magis 
quam  puerperali  tribuendi  esse  mihi  videntur,  tanto  ma- 
gis, quam  ille  ipse  auctor  apyrexiam  nunquam  perfectam 
fuisse  refert.  Medicus  Mediolanus  Cerri  epidemiam 
memorat,  in  qua  typus  hujusce  febris  semper  intermit- 
tens fuit  (3). 

Ejusmodi  observationes  etiam  in  lechodochio  Pra- 
ti) Baudelocqu«  1.  c.  p.  103. 

(2)  Walt  er  «le  morbis  peritonaei  p.  9.  et  sqq. 

(3)  Ozanan  hisloires  dei  epid^miei  t,  II. 

geusi  colligebantur,  ubi  aiiuis  et  35  haec  febris 

eudemice  grassabatur  (l). 

§•  2. 

COMPUCATIONES. 

Qua  complicatio  frequentissima  phlogosis  organorum 
cavi  pectoris  obvenit,  uti  pleuritis,  pneumonitis,  pericardi- 
tis (2).  Diagnosis  perdifficilis  est,  quum  nieteorismus, 
mammarum  volumen  adauctum,  atque  summa  aegrarum 
sensilitas  stethoscopii  usum  ni  cohibeant,  tamen'  multum 
restringant  Qua  symptoma  characteristicum  harum  com- 
plicationum Baudelocque  (3)  sensationem  pressionis 
ac  doloris  obtusi  in  inferiore  sterni  regione  commemorat 
Uteri  inflammatio  febrem  puerperalem  non  tam  fre- 
quenter comitatur  ut  vulgo  creditur.  «Dicendum  mihi 
est , ait  W a 1 1 e r , me  inter  tantum  numerum  foeminarum 
febri  puerperarum  mortuarum,  quarum  corpora  secui  at- 
que diligentissime  perscrutatus  sum,  nunquam  inflamma- 
tionem uteri,  ut  causam  hujusce  morbi,  invenisse.  Ca- 
sus vero,  ubi  artis  obstetriciae  imperiti  atque  indociles 
uterum  dilaniarunt,  dilancinarunt  et  lacerarunt,  excipio  et 
hic  omnino  inflammatio  uteri  aderat;  sed  hae  infelices 
non  febri  puerperarum  mortuae  erant.«  Complicatio 
cum  uteri  putrescentia  saepius  obvenisse  autores  refe- 
runt; ast  diagnosis  aeque  difficilis  est,  quatenus  velox 

(1)  Dissert.  inaug.  Joseph.  Quadrat.  Pragae.  138.1. 

(2)  Klias  V,  SieLold  Versuch  d.  palhologiscli  tlierap**uti- 
schen  Darstrllung ‘des  Kindhettfteliers.  Frankfurl  a.  3\l.  182H.  p.  31. 

(3)  Abhandiung  Uber  die  Hauchfellentzundung  der  >¥«011116- 
riniien  ; e.  v.  d.  kOniglich.  Societat  d.  Mediz.  zii  Kordeaux  ge- 
kronte  Preisschrft,  v.  Dr.  H.  C.  U a ti  d e 1 o c q u e,  aus  dem  Franz. 
V.  Dr.  Fr.  W i 1 b.  FesI.  Potsdam  1832. 


morbi  decnreiis,  dolores  atroGissirni,  per  omne  abdomen 
extensi,  symptomata,  quae  piitrescentiae  conveniunt,:  plus 
miniisve  obfiiscant.  Complicatio  cum  inflammatione  mem- 
branarum synovialium  articulorum  > ab  Clark  e,  Stark 
et  Boer  notata  est.  «Quando’,  ait  hic  scriptor,  febris 
initium  ex  phlogistico  oedemate  iht  quodam  articulo  duxit, 
aut  tardius  supervenit  tumor,  tunc  eo  post  mortem  inciso 
serosus,  ut  vulgo  ex  simili  noxa,  humor  manat.»»  In  ca- 
sibus rarioribus  encephalitis,  c)’stitis,  phlebitis  uterina, 
phlegmasia  alba  dolens  cum  febri  puerperali  se  conjun- 
gimt;  aliquoties  inflammatio  et  suppuratio  symphyseos 
ossium  pubis  et  sacro  iliacae  complicata  obvenit  (I). 

1 ■ 

. a - §.  3.  ; . 

Respectu  characteris  dynamici  triplex  febris  puerpe- 
ralis forma  assignari  debet.  Erethica  forma  inter  reliquas 
frequentissima;  obvenit  in  individuis  sensibilibus,  rarius 
boeoticis  contagii  influxui  subjectis.  Magnam  sympto- 
matum variabilitatem  atypicam  remissionem ‘ et  acerba- 
tionem  affectionis  topicae  motuumquo  febrilium  prae 
se  fert. 

Fit  inde,  ut  sub  schemate  alius  saepe  morbi  dcliti- 
scens  medicum  fallat,  et  nisi  singularis  aut  potius  specifi- 
cae physiognomiae  summe  attentus  sis  cum'  febri  lactea 
aut  doloribus  post  partum  secundariis  commutes. 

Orditur  lassitudine,  inquietudine,  agilitate,  nonnun- 
quam  delirio  taciturno,  aut  singulari  solum  aegrarum  lo- 
quacitate, physiognomia  vel  tristi  et  anxia,  vel  jocosa  et 


(1)  ni-neiix,  Proces  verl>al  de  l,i  disUiltulion  des  j.rix  aux 
eleves  vages  femine*  i>oiir  Tannee  1826. 

quasi  ecstatica,  cephalaea  interdum  vehementissima,  visu» 
auditusque  hallucinationibus  contemporaneis.  Lingua  ad- 
paret  muco  crasso  obducta  humida,  aut  praerubra  est. 
Cutis  alias  profuse  viscide  madet,  alias  calor  ejus  acer, 
digitos  urens,  siccus  tangitur. 

Abdomen  aut  modice  elevatum  aut  penitus  retra- 
ctum est,  alias  indolens,  aut  profunda  solum  ad  regionem 
inguinalem  contractio  dolorem  punctorium,  acu  quasi  in- 
tustrusa  provocatum,  ciere  valet;  alias  nec  minimus  ven- 
tris expansi  attactus  possibilis,  dolorumque  scindentium 
superficiatim  ferocia  immanis,  nec  tamen  continuis  nec 
in  una  peritonaei  plaga  constanter  fixa,  ad  regionem  ova- 
riorum plerumque  assignatur  exordium. 

Quodsi  pulsu  quidem  duriusculo  et  febri  et  affe- 
ctione topica  inflammatorium  cliaracterem  mentiente  du- 
bia diagnosi  venaesectio  instituitur,  tunc  vero  morbi  cha- 
racter statim  patefit;  ictus  enim  arteriarum  aut  vix  nu- 
merabiles, tremuli  evadunt,  aut  celerrimi,  contracti,  alias 
mollissimi;  aut  in  crescente  reactione  febrili  eorum  du- 
rities ad  ultimum  usque  vitae  momentum  perseverat.  Est 
vero  detractus  sanguis  plerumque  laete  rubescens,  cum 
crusta  pleuritica  tenui,  in  'coagulum  citius  ruens,  minus 
tamen  firmum  mox  diffluit  et  cum  sero  largo  in  laticem 
flavido  - viridescentem  transit. 

Hoc  stadium  per  tres  quatuorve  horas  plerumque 
indurat,  alias  cum  exsudatione  jam  pari  passu  ince- 
dit, alias  horripilationibus  aut  horrore  saepius  regrediente 
mox  vehementissime  conquassante,  Uonnunquam  tamen 
prorsus  deficiente  in  alterum  vergens  insignitur. 

Secundum  stadium  exsudatione  notatum  est. 

Exsndationeni  aut  major  virium  arteriosarum  mo- 

raentanca  reactio,  aiit  systematis  nen'Osi  lapsus,  aut  utrius- 
quo  simultaneus  comitantur.  Faciem  hippocratipam  in- 
duit aegra,  increscit  ad  summum  gradum  anxietas,  tristi- 
tia, aut  morbosa  illa  hilaritas;  increscunt  symptomata  to- 
pica,  imprimis  dolor  intensus  scindens  lancinans,  rarius 
ardens ; accedit , vomituritio  et  vomitus  materiae  viride- 
scentis aeruginosae,  ant  mere  serosae,  aquosae,  insipidae, 
largissimae,  ex  dolio  quasi  ruentis;  accedunt  animi  deli- 
quium, singultus  et  respirandi  difficultates;  abdomen  in 
volumen  immane  expanditur,  sphaericum,  tensum,  supe- 
rius meteoristice  resonans,  inferius  fluctuans  et  dolorificum. 

Mox  nec  stragula  ab  inquietissimis  modo  aegris  fe- 
runtur, mox  subito  ita  conticet  dolor,  ut  idem,  quod  nec 
minimum  ante  pauca  momenta  tulit  adtactum,  individuum 
contractionem  abdominis  ferat  rudissimam.  Pulsus  cele- 
res, frequentes,  inaequales  sunt.  Lotium  nunc  mittitur 
largius,  turbidum  mucoso  aut  puriforme  sedimentosum. 

Sub  ulteriori  decursu  exsudatio,  partim  inter  tubi 
intestinalis  et  uteri  membranae  mucosae  strata,  partim 
in  cavum  abdominis  contingit, 

Exsudatione,  exorta  sphaera  systematis  nervosi  gan- 
gliaris  tantopere  opprimitur,  ut  plexuum  gangliarium  pa- 
ralysis vix  debellanda  videatur. 

Hoc  stadium  ad  diem  pluresve  protrahitur  sub  ex- 
acerbatione vespertina  sive  quotidiana,  sive  tertiana,  non- 
nunquam  de  die  duplicata,  in  multas  saepe  extenditur 
septimanas. 

Stadium  tertium  adynamicum  circa  diem  morbi  quar- 
tam vel  septimam  plerumque  intrat,  exacerbatione  febrili 
praegrediente , levi  nocturno  delirio,  lingua  et  cute  sic- 
cescente. Puerperae  nunc  singulariter  indifferentes  cva- 

liunt,  ant  animo  valde  variabiles.  Sic  multae  conscientiae 
et  memoriae  vigore  illaeso,  physiognomia  truce,  pavida, 
oculis  languidis,  sanguine' suflPusis,  profundo  livide  halo- 
natis,, facie  collapsa,  lurida,  per  vices  rubente,  incalente, 
mox  iterum  pallida,  frigescente,  in  lecto  inquietae  incum- 
bunt. Labentibus  enim  plerumque  versus  diem  .5 — 7niam 
subito  viribus  accedit  apathia,  foqiiela  debilis,  bal-  / 
biitiens,  sensuum  hallucinationes,  deliria  jamjrfm  diurna, 
temporanea,  blanda,  murmurantia;  conscientiae  rarius 
plenaria  abolitio,  dinos,  capiplenium,  baryecoia,  erocidis- 

I 

mus,  muscarum  captatio,  subsultus  tendinum;  accedit  ab- 
dominis minus  dolentis  meteorismus  major;  lactis  ex  ube- 
ribus flaccidis  et  lochiorum  ex  utero  laxo  fluxus  pena- 
rie cessans;  supervenit  pulsuum  demum  summa  frequeiiV 
tia,  celeritas,  debilitas,  inaequalitas.  In  suris  et  anfibra- 
chiis  lividis  interdum  pctechiae  comparent,  serius  nigri- 
cantes, dum  cutem,  siccam  et  prius  quasi  pergameneam 
macerat*  sudor  universim  modo  frigidus,  viscidus,  cadave  • 
rosus.  Ad  genitalia  saepe  adparent  ulcera  ichorosa,  ni- 
gricantia, gangraenosa  foetidissima;  lotium  missum  est 
turbidum,  cum  sedimento  inulto,  puriformi,  olidissimo, 
quasi  putrido,  cui  non  raro  innatant  flocci  caseiformes; 
alvus  ruit,  alias  pultacea,  flavida,  alias  fluidior,  nigricans, 
intolerabili  foetore  cubilia  inquinans. 

Nonnullae  aegrae  his  rerum  sub  angustiis  mortem 
certa  hora  insoquuturam  rite  praesagiunt. 

Huc  pertinent  quoque  febris  puerperalis  ex  genio 
morborum  regnante  varietates:  gastrica  et  biliosa,  quarum 
quaevis  majori  in  statum  paral)dicum  vergendi  propen- 
sione, praeter  reliqua  tam  manifeste  insignitur. 

FORMA  INFLAMmTORIA.  . . 

Constitutione  atinosphaerica  et  genio  toorborum  in- 
flammatoria observata  est. 

Haec  morbi  forma  robusta  plerum4ue  individua  in-' 
vadit  et  luculentius  stadiis  certis  absolvitur.-  Character 
ejus  proprius  confirmatur  enei^ica  systematis  irritabilis 
inprimis  sanguiferi  reactione  cum  simultanea  systematis 
nervosi  passione,  insigiii  quoque  minus  rapido  decursu 
omniumque  symptomatum  constantia.  . . , 

Haec  morbi 'forma  plerumque  primaria  ex  inflamma- 
tionibus ante  aut  sub  partu  in  abdomine  saevientibus  sese 
evolvit.  t ' 

Stadium  primum.  - - ' ■ r- . 

Horror  plerumque  intensus,  aut  sub  partu,  aut  post 
eundem  intrat,  quem  calor  excipit  siccus,  universalis  cum 
pulsu  accelerato,  pleno,  duro.  Eodem  saepe  momento' 
persentiunt  puerperae  in  aliqua  abdominis  plaga  “dolo- 
rem exiguum,  punctorium  aut  ardentem.  ‘ 

, Paulo  post  puerperae  valde  anxiae,  inquietae,  tristis- 
simae, fiunt,  huc  illucque  in  lecto  se  circumjactitantes, 
difficilius  respirium  trahentes.  ' 

Calorem  universim  adauctum  siccum  excipit  modo 

* 

sudor  largus  universalis,  febrilem  aestum  quidquam  levans, 
malum  topicum  vero  nullatenus  complacans.  Id  vero 
ex  dolorum  sede,  eorum  in-et  extensitate  mox  aemulatur 
peritonaeitidem  veram,  mox  ovaritidem,  mox  'metritidem; 
alias  serosam  enteritidem,  splenitidem,  hepatitidem,  alias 
demum  epiploitidem  aut  mesenteritidem, 

Inde  magna  dolorum  et  symptomatum  ominosorum 
varietas;  qui  sub  enteritidis  imagine  incedit  morbus  ex 

Ift 

omnibus  reliquis  varietatibus  gravaminibus  suis  semper 
molestissimus.  . ‘ ’ 'i 

-/ : In . lioc  stadio  plerumque  lochiorum  fluxus  plane 
cessat.  Cutis  transpirationem  plerumque  siccitas  intolera- 
bilis excipit,);  urinae  mingitur  parca,  flammea  alvusque  op- 
pilata manet.  , ' . j. 

Pulsus  inflammatorins,  quippe  fortis,  plenus,  magnus, 
durus  aut  ^ contractus,  parvus.  , 

Sanguis  ei  vena  missus  conspicitur  profundius  ruber, 
firmum  crassamentum  formans,  crusta  pleuritica  largis- 
sime teCtus,  sero  parcissimo. 

• Neuropathiam,  vero  hujus  stadii  evincunt:  nunquam 
desiderata  physiognomia  trux,  oculus  torvus,  singularis 
illa  immanis  anxietas  et  inquietudo,  .vox  et  loquela  quid- 
quam alienata,  nec  non  psychica  actio  turbata,  facie  mul- 
toties  lurida,,  collabente,  hippocratica.  Raro  contingit 
morbum  in  hoc  stadio  debellare,  .etsi  per  biduum  tri- 
duunive  in  I hoc  perduraverit,  ,, frequentissime  in  alterum^ 
transit.  , • 

. ' Stadium  secundum^  Imminutae  nonnunquam  adpa- 
rent  ad  hhras  aliquas  affectionis . topicae  molestiae,  ast’ 
brevi  horror  intensus  redit,  quem  calor,  excipit  internus, 
sudore  modice  et  inaequaliter  proruropMjnte  raro  levandus. 
Nunc  sub  dolorum  summo  augmento , nec  minimus  ad- 
tactus  abdominis  expansi  possibilis  ardens  in  imo  ven- 
tris flamma,  tantoque' saepe  atrox  evadit,  ut  immani  anxie-* 
tate  et  inquietudine  puerperae  circumjactitatae , materies 
sub  nimio  conamine  et  gemitu  perpetuo  alias  viridescen- 
tes, aeruginosas,  summe  amaras,  alias  coffeaceas,  foetidas 
veb  sanguine  dissoluto  mixtas  vomitu  ejiciant. 

Puerperae  functionibus  cerebri  illaesis  dolorum  atro- 

cia  ineffabili  excruciatae  in  internis  quasi  aduruntur,  in  ex- 
tremis partibus  lividis  frigescuut;  sudore  fere  cadaveroso 
largissimo  tectae;  pulsu  admodum  contracto,  parvo,  fili- 
formi, inaequali,  debili,  velocissimo,  qua  signa  topicae  in- 
flammationis in  gangraenam  transitionis. 

FORMA  PUTRIDA. 

Rarissime  cernitur,  tumque  cum  putrescentia  uteri 
complicata,  progeniem  sistit  sideris  urentis,  morborumque 
genii  bilioso  - typhosi.  ' • 

Plerumque  valetudo  in  graviditate  turbata  erat;  nixus 
praesentibus  jam  horroribus  continuis  et  calore  urente 
nna  cum  physiognomia  validopere  alienata,  in  multos  dies 
protrahitur.  Effluit  amnion  aeruginosum  et  lassus  ute- 
rus difficillimo  conamine  aut<  nonnisi  artis  auxilio  in  lu- 
cem edit  infantem  mortuum ' nonnimquam  jam  putridum, 
Sequitur  modo  febris  intensior,  evadunt  aegrae  anxiae, 
tristissimaej  facie  lurida.  Ex  utero  ruunt  lochia  largis- 
sima,' dissoluta,  cadaverosi'  foetoris.  Stadium  irritativum 
cum  exsudativo  uno  ictu  conjunctum  intrat;  sequitur  deiii 
stadium  putridum'  seu  colliquativum.  Colliquationos  ad- 
parent  in  omnibus  fere  secretoriis  colatoriis.  In  cute 
livida  sudore  viscido  madida  petechiae  dein^  prorumpunt 
nonnimquam.  Evolvitor  dein  status  paralyticus  sub  con- 
sueta symptomatum  caterva,  lapsu  tamen  cum  insigni 
' systematis  irritabilis ‘energiae  pari  passu  incedens. 

Sub  colliquativa  humorum  jactura  mors  valde  quieta 
scenam  omnem  excipit.  • Quae  hoc  detinentur  morbo’  in- 
dividua, minus  robustis  plerumque'  venoso -lymphaticis 
adnumeranda  sunt;  decurrit  in  iis  morbusipcr  5 t—  25 
dies  atque  semper  morte  inevitabili  finitur. 

OBDUCTIO. 

Cadavera  febri  puerperali  defunctarum  universim 
cito  in  putredinem  inclinant,  imprimis  earum,  quae  pu- 
trida obeunt. 

Genitalia  externa  plerumque  foeda,  liventia:  exco- 
riata, ulcerosa  absque  omni  exanthematis  praegressi  ve- 
stigio. Mammae  frequentissime  flaccidae,  - lacte  egenae, 
ductus  lactiferi  sero  albescente  infdtrati,  lobuli  glandulae 
lacteae  plus  minusve  tumescentes. 

Cavum  cranii.  Epidemia  Vindobonae  observata  ad 
characteristicum  morbi  praegressi  referebatur  symptoma: 
novae  quippe  lamellae  osseae  in  interna  cranii  facie  ad 
os  frontale  et  bregmaticum  formatio. 

Durae  matris,  plerumque  incrassatae,  vasa  venosa 
semper  sanguine  atro  rubro  turgent,  injectione  arteriarum 
rarissima;  extravasatum  sanguineum  frequentius  in  illis 
obvenit,  quibus  mors  apoplectica  ultimum  vitae  impo- 
suit diem. 

In  cavo  abdominis  quoad  peritonaeum  exsudatumque 
iu  genere  plures  inveniuntur  modificationes. 

In  febri  puerperali  erethica  atque  in  inflammatoria, 
peritonaeum  plerumque  mox  rosacee,  mox  magis  profunde 
rubet,  plerumque  tamen  in  locis,  quae  cum  exsudato,,  fir- 
mius intestinis  adhaerente,  in  immediatum  adtactum  ve- 
niunt. Est  vero  haec  vasorum  r injectio  a sanguine  ve- 
noso ex  majoribus  vasorum  ramis  in  minimos  distributa; 
plerumque  ad  jegionem  hypogastricam,  rarius  ultra»  reri' 
stricta.  Cernuntur  dein  plagae  amplae  gangraenosae,  ubi 
mors  per  gangraenam  inducta  est. 

'Exsudatum  cavi  abdoniiuis  duplex  plerumque  obve- 
nit, alterum  serosum,  alterum  plasticum,  coagulatum,  ca- 
seiforme  vel  puriforme  (1). 

Pars  serosa,  alias  turbida,  sero  lactis  simillima,  valde 
foetida,  alias  rutilans  magis  puriformis,  sat  tamen  fluida, 
vulneri  illata  semper  paene  phlebitidem  dirissimam  (2), 
textusque  cellulosi  sphacelosam  degenerationem  procreans, 
intermixtam  sibique  innatantem  partem  consistentiorem 
tenet.  Est  vero  haec  floccosa  materia  in  coagula  fir- 
miora, magna,  concreta  (3),  plerumque  intestino  colo  ad- 
haerens, aut  e cavo  pelveos,  utero  intus  profundiusque 
presso,  magna  quantitate  sursum  emergens.  Format  ple- 
rumque pseudo-membranas  ad  multas  lineas  crassas,  om- 
nibus saepe  cavi  abdominis  organis  firmiter  adhaerentes 
aut  ponticulos  spatia  et  intestinorum  tenuium  inter  gyros 
superstructos ; alias  velamenta  circa  hepar,  lienem,  uterum- 
que cum  adnexis  ovariis  incrassata,  ex  stratis  saepe  du- 
plicibus constantia,  novae  generationis  producta  qua  firma 
cernuntur  involucra. 

Morbo  diutius  protracto  serosum  saepe  deficit  exsu- 
datum et  plasticum  modo  unam  massam  firmiter  coagu- 
latam praesentat  (4), 

Singula  organa  abdominalia  plerumque  plus  minusve 
irritata,  vere  inflammata,  imo  gangraenosa  adparent. 

In  intestinis  tenuibus  non  raro  ulcuscula  exsudati 
stimulo  nata  adparent. 


(1)  Baudelocque  1.  c.  p,  187.  ef  sqq. 

(2)  John  Clark  e p,  102, 

(3)  Bauilelocque  1.  c.  p.  187. 

(4)  Hem  1.  c.  p.  189. 

llepar  plerumque  grande,  haud  raro  inflammatum  et 
exsudato  plastico  obtectum,  reperitur. 

Sed  accuratius  paulo  genitalia  investigemus. 

Uterus  plerumque  est  mollis,  relaxatus  supra  sym- 
physin  expansus , magnitudinem  exaequans , tertio  vel 
quarto  graviditatis  mense  solemnem. 

In  febri  inflammatoria  et  erethica,  quae  in  stadio 
exsudativo  puerperas  sustulit,  vasa  arteriosa  et  venosa 
sanguine  laete  rubente  turgent. 

Nonnunquam  uterus  externe  et  iu  sua  substantia  ce- 
terum illaesus  ad  regionem  insertionis  ligamentorum  tum 
rotundorum  tum  latorum,  aut  massam  in  textu  celluloso 
gelatinosam  aut  materiem  puriformem  sat  densam  in  ve- 
nis infiltratam,  aut  in  abscessibus  reconditam  continet  (1). 
In  febri  putrida  plagae  amplae  lividae,  aut  gangraenosae 
in  externa  uteri  facie  imprimis  ad  fundum  palam  fiunt. 

Interna  uteri  facies  raro  normalis,  plerumque  disco- 
lor,  viridescens  exsudatum  lymphaticum  continet.  Mem- 
brana mucosa  in  suis  stratis  plerumque  alienata,  emollita 
facileque  secedens. 

Ligamenta  uterina  alias  normalia,  alias  livida,  tubis 
Fallopianis  incrassatis,  pure  repletis. 

Ovaria  plerumque  (2),  ast  non  semper  morbose  ad- 
fecta;  serosa  involucra  eorum,  detracta  pseudomembrana 
plastica  exsudata,  plus  minusve  -rubent.  Magnitudo  eo- 
rum saepe  supra  gradum  normalem  aucta. 

Massa  eorum  sanguine  infiltrata,  friabilis,  gelatinosum 
plerumque  exsudatum  aut  abscessulos  continet. 

(1)  Baudelocque  1.  f.  p.  193. 

(2)  Carus,  uiediziaiscli - chirurgisclie  Zeitung.  Satzburg  113. 
B.  II.  S.  78. 

Orificium  uterinum  et  vagina  excoriata,  non  raro  partira 
gangraenosa  (1),  semper  sanguine  scatent.^'  Caviim  peCtd- 
ris  aut  normale  aut  exsudato  plastico  repletum,  pulmOnS- 
bus  cnm  pleura  costali  per  pseudomembranas  concretis, 
nec  non  cum  mediastino,  eandem  ■metabranarum  “serosi- 
rum  degenerationem  uti  peritonaeum  priesentat. 

“Vasa  majora  et  venosa  et  arteriosa  nonnunquam 
symptomata  ' praegressae  pUogoseos  exliibent  , sangmnem 
spissum,  atrum  continentia. 

..  §•  5-  • 

AETIOLOGIA. 

Sachtleben  (2)  accuratius  ‘sententias  de  natura 
atque  causis  febris  puerperalis  ab  Hippocrate  usque 
ad  scriptores  recentiores  perlustrat. 

Qua  causa  praedisponens  vita  plastica  nec  non  sen- 
silitas  in  graviditate  adaucta  praecipuam  sibi  postulat 
attentionem. 

Haec  exaltatio  non  in  solis  organis  genitalibus  'sed 
per  universum  potius  corpus  obtinens  post  partum  et 
lactis  secretione  et  lochiorum  fluxu  et  trahspiratioile 
cutanea  in  statum  normalem  red^ucitur.  Cuncta  quae  Iios 
processus  turbant,  morbum  ipsUm  facile  cient.  Sed  ra- 
tio universae  oeconomiae  vitalis  huic  periodo  tam  pecu- 
liaris est,  ut  processibus  paulo  ante  memoratis  rite  pro- 
cedentibus nihilominus  aliis  causis  morbus  effici  possit* 
Quas  igitur  singulas  perscrutari  conabor. 

(1)  W 1 1 1 i s «le  ffLriLus  puerj)eralil)us  p.  209. 

(2)  Krilik  cler  vorziijjliclisten  Hypolliesen  die  Natur,  Ursache 

uiid  Heiliing  des  Kindl)etllie1>ers  Iielreireiid  elc.  von  Dr.  Dietr, 
AVilh,  Sachtleben.  Leipzijj  1793,  ^ 

Morbis  chrouicis  sive  in.  abdomine , sive  in  , pectore, 
_;Biv0.,in  cerebro  obtinentibus  febris  puerperarum  sese  ad- 
jungere amat.  • , 

Observationes  ejusmodi  ..memoratu  dignissimas  Bau- 
.delocque  affert  (1).  ,,,, 

Tum  vero  febris  puerperalis  minus  periculosa  faci- 
.lius  remediis , adhibitis  debellari  videtur.  Multi  auctores, 
ut  Doublet,  Osiander,,Hufeland,  Busch,  observa- 
runt, partus  faciliores  et  breviore  tempore  absolutos  ma- 
gis febri  puerperali  favere,  quam  difficiliores  et  arte  per- 
fectos. Cujus  rei  causam  in  eo  invenire  liceat,  quod 
sensilitas  a natura  ad  hunc  firieiri  accumulata  partu  justo 
leviore  non  satis  consumatur.  Vehementiores  vero  atque 
intensiores  uteri  contractiones  non  minus  morbum  gi- 
gnere possunt.  , ! 

Jam  ad  insultationes  uteri  mechanicas  pervenimus. 
Usus  instrumentorum,  placenta  manibus  ruditer  deprompta, 
praesertim  si  eodem  tempore  vagina  aut  uterus  vulne- 
Tantur,  Nec  minoris  momenti  haberi  debent  laesiones 
abdominis  externae,  sive  ictu,  sive  lapsu,  sive  fasciis  stri- 
ctius applicatis  (2)  effectae.  Diaeta  nimis  irritans  durante 
graviditate,  aeque  ac  victus  necessarius  deficiens  valde 
noxia  fiunt. 

Suppressionem  lochiorum  plurimi  scriptores  causam 
cardinalem  febris  puerperalis  censent. 

Lochiorum  fluxus  absque  dubio  a natura  eo  consilio 
institutus  est,  ut  major  in  organis  genitalibus  vigor  vitalis 
post  partum  sensim  sensimque  ad  normam  redeat.  Qua 


(1)  1.  c.  p.  12. 

(2) ^  Peu  Pralique  de»  accouchements  p.  526. 

secretione  suppressa,  processus  vitalis  facile  in  alio  quo- 
dam organo  alacrius  prorumpit  atque  in  inflammationem 
tendit. 

Saepe  vero  lochiorum  suppressio  peritonitidis  exsu- 
dativae jam  praesentis  sequela  haberi  debet.  Lactis  porro 
suppressio,  etsi  medici  eandem  interdum  nimii  duxere, 
iisdem  tamen  rationibus  ac  lochiorum  suppressio  febrem 
puerperalem  procreare  valet;  saepe  enim  occurrit,  pe- 
ritonitide exsudativa  jam  saeviente,  lactis  secretionem  de- 
mum inchoare.  . ' 

«Tamen  haud  infrequens  est,  Burserius  ait,  lactan- 
tes quoque  febri  puerperali  interdum  corripi  et  pericli- 
tari, quod  non  semel  nobis  videre  contigit;  imo  lac  quan- 
doque copiosum,  praesente  hac  febri  in  mammis  secerni, 
coque  mammas  ad  postremum  usque  morbi  stadium  ma- 
nifeste turgere.»»  (Institut.  med.  pract.  p.  525.) 

Veruntamen  medici  peritissimi  observarunt,  febrem 
puerperalem  leviorem  secretione  lactis  rite  insequente 
nonnunquam  tolli.  Lactationem  quoque  noxiam  fieri, 
imo  peritonitidem  exsudativam  ciere  posse  exemplo  de-^ 
monstrat  luculento  V a n d e n z a n d e (1).  Puellae  22  annos 
natae  valetudine  satis  robusta  mammae  brevi  post  partum 
lacte  turgebant;  quae  igitur  neonato  primo  die  porrigeba- 
bautur.  Insequente  vero  die  mater  sub  lactatione  dolo- 
ribus in  abdomine  vehementibus  corripiebatur,  ut  neona- 
tum lacte  amplius  imbuere  recusaret.  Diaphoreticum  lene 
in  vehiculo  mucilaginoso  dabatur  matri  mammas  prae- 


(1)  Considerat ious  siir  les  maladies  des  fenimes,  connue  sous 
les  nom  de  ite'ritonite  el  de  lievre  perilonale.  Antwerpen  1821, 
p.  54. 

bere  infantulo  nihilominus  jussae.  Sed  eodem  die  dolo- 
res admodum  increscebant,  febris  intrabat  fortis,  fluxus 
locliioruni  cessabat,  mammae  collapsae  lacte  privabantur; 
pulsus  durus,  contractus  atque  parvus  evadebat.  Aeg^a  so- 
lummodo dorso  incumbere  poterat.  Quibus  signis  febris 
puerperalis  satis  manifestabatur.  Ope  calomelanos,  un- 
guenti cinerei  atque  laudani  liquid.  Sydenh.  valetudo  re- 
stituta est. 

Similia  exempla  refert’ B a udelocque. 

Obstructio  alvi  plerumque  febri  puerperali  sporadice 
grassante  occurrit,  et  causa  et  effectus  morbi  esse  potest. 
Caiisa  nempe,  dnra  excrementa  accumulata  intestina  irri- 
tant, effectus  vero,  dum  peritonitide  secretiones  tubi  in- 
testinalis restringuntur.  Excretio  quoque  urinae  partu 
impedita,  tensione  abdominis  peritonitidem  afferre  potest. 

Retentionis  ac  putrescentiae  placentae  summum  pe- 
riculum afferentis  Delamotte  (1)  casum  insignem  me- 
morat. Ad  puerperam  febri  vehemente  laborantem  ar- 
cessebatur. Abdomen  expansum,  durum  adeoque  dolori- 
ficum  inveniebat,  ut  ne  levissimum  quidem  obtegumentum 
toleraretur.  Locliiorum  fluxus  e duobus  diebus  suppres- 
sus erat;  cujus  loco  liquidum  e fusco  nigrum  cute  exha- 
labatur odoris  foetidissimi. 

Quamquam  obstetrix  fide  firmaret,  placentam  in- 
columen  prodiisse,  nihilominus,  digito  in  orificium  uteri 
internum  illato,  particulam  placentae  nec  non  parvula  san- 
guinis coagula  depromsit,  quae  omnia  odorem  intolerabi- 
lem spargebant. 

Nocte  insequente  plures  adliuc  partes  ejusdem  in- 


(l)  Traite'  «les  atcouchenients  p.  1116. 

dolis  sponte  abiere  ac  matutino  jam  tempore  symptomata 
omnia  periculum  minitantia  evanuerant.  Casum  aeque 
memorabilem  refert  Harvey  (1). 

«Puerperae  cuidam  nobilissimae,  febricitanti,  quod 
lochia  nulla  profluerent,  pudendi  labia  tumida  erant  et 
fervida;  matricis  ejus  orificium  durum  et  clausum  instru- 
mento ferreo  immisso  per  vira  aliquantulum  aperui,  ut 
injectionem  per  syphunculum  admitteret,  indeque  grame- 
scens,  ater  foetidusque  sanguis  ad  libras  aliquot  effluxit 
cum  praesenti  aegrae  levamine.«  Animi  pathemata  vehe- 
mentiora,  uti  ira,  terror,  porro  refrigerium  non  solum 
genitalium  sed  et  totius  corporis,  aer  denique  impurus 
corruptus  causae  quoque  frequentissimae  sunt  febris  puer- 
peralis et  endemice  et  epidemice  grassantis. 

§.6. 

PROGNOSIS. 

In  omni  febri  puerperali  tum  sporadica,  tum  epide- 
mica, (de  qua  W i Ilis  monet  «Febres  acutae  puerperarum 
in  mortem  ut  plurimum  cedunt«),  prognosis  mala,  ratio 
enim  sanatarum  ad  mortuas  sese  habet  in  prima  ut  1:3, 
in  altera,  ut  1:5:  9,  imo  in  epidemia,  quae  anno  1808 
in  nosocomio  Parisiensi  quod  dicitur  Hotel  de  dieu,  gras- 
sabatur e 39  aegris,  36  morte  ereptae  sunt.  i 

Faustior  praedicanda,  quae  primarie  ex  turbatione 
quacunque  puerperii  prodit,  illa,  quae  ex  constitutione 
specifica  atmosphaerae  et  singulari  morborum  genio  ge- 
neratur. 

In  constitutionis  nervosae  puerperis  pessime  morbus 


(1)  Exercitat,  de  generat,  p.  523  et  24. 

decurrit,  melius  in  arteriosa;  infaustius  iterum  m venoso- 
atrabiliaribus. 

Meliorem  agnoscit,  quoad  partum,  prognosin  morbus 

t 

detinens  puerperam,  actu  hoc  gravi  aut  demum  artificiali 
peracto;  pejorem  vero,  ubi  partus  justo  levior  atque  ci- 
tior occurrit. 

Febris  puerperalis  ante  aut  sub  partu  intrans  per- 
niciosior, quam  si  serius  oritur. 

Prognosis  faustior  in  erethica  et  inflammatoria  febri 
puerperali,  pejor  in  erethica  adynamica,  pessima  in  pu- 
trida. 

Ex  singulis  symptomatibus,  physiognomia  tristissima, 
lurida,  collapsa  aut  nimis  jocosa,  hilaris,  turgida,  alias 
facies  tumida,  apathica,  alias  hippocratica;  cutis  flac- 
\ eida,  frigidiuscula,  aut  pergamenea,  sicca,  nimis  calens, 
insignis  inter  adfectionem  topicam  et  febrem  dysharmo- 
nia,  coenaestheseos  dein  specifica  alienatio  ea  sunt,  quae 
aegrae  mortem  certam  faciunt.  Malam  insuper  termina- 
tionem praedicant,  magna  symptomatum  cephalicorum  aut 
thoracicorum  molesta  syndrome.  Diarrhoea  effrenis,  cu- 
tis marmori  similis,  status  dein  comatodes  cum  pulsu ' 
debili,  celerrimo,  frequentissimo,  filiformi. 

Faustam  prognosin  admittunt  in  genere  minor  epi- 
demiae  intensitas;  prospera  prius  nec  somaticis  aerumnis, 
nec  psychicis  turbata  valetudo;  forma  morbi  erethica  aut 
inflammatoria,  minus  rapidus  ejus  decursus,  minor  pro- 
dromorum cohors,  minus  alienata  coenaesthesis,  minor 
imprimis  universim  symptomatum  nervosorum  syndrome. 


29 


§•  7. 

THERAPIA. 

Partim  ad  prohylaxin  partim  ad  curam  ipsam  re- 
spicere debet.  , - ..... 

Primo  respectu  separentur  omnes  puerperae  a gra- 
vidis, separentur  dein  omnes  correptae,  si  fieri  potest  a 
reliquis  aliis  morbis  laborantibus.  ..i. 

Munditie  strenua,  puritate,  et  aeris  continua  reno- 
vatione contagii  in  epidemiis  evolutio  prohibeatur. 

Secessus  gravidis  destinati  a. refrigerio  sint  tuti,  at- 
que excrejtiones  aegrarum  illico  exhabitaculis  auferantur. 
Graviditatis  ultimum  momentum  partusque  periodus  cau- 
tissime tractetur,  omnesque  in.  illo  deviationes. i regimini 
medico  et  obstetricio  subjiciantur;  caveatur  imprinjis  ab 
omni  rudiore  exploratione. 

Attendatur  praecipue,  ne  puerperii  functiones  ulla, 
ratione  turbentur,  promoveantur  uberior  lactatio,  lochiorum, 
fluxus,  cutanea  dein  transpiratio  et  alvina  excretio.  Im- 
pediatur, quantum  fieri  potest,  refrigerium  omne,  diaeteti- 
cus  error,  omnis  psychica  alienatio,  puerperis  summe 

• I ’ ' 

nociva,  .] 

Cura  ipsa  in  genere  haud  fausto  hucdum  corona- 
tur eventu.  Morbo  vero  ignoto  nulla  alia  ratione  mederi 
possumus,  nisi  rationali  indicationi  suffulcita,  et  chara- 
cteris et  formae  et  stadii,  in  quo  morbus  versatur,  nec 
non  molestissimorum  symptomatum  respectu  habito. 

In  stadio  prodromorum  adfectionibus  ut  plurimum 
inflammatoriis,  catarrhosis,  rheumaticis,  spasmodicis,  quae 
magnam  morbo  exoriundo  dispositionem  fovent,  modo 
methodus  antiphlogistica  rigorosa  modo  mitior,  modo  re- 

media  emollientia,  evacuantia,  modo  diaphoretica,  antispas- 
modica  opponi  debent. 

In  primo  igitur  stadio , ubi  adfectio  topica  et  reactio 
universalis  sub  charactere  inflammatorio  adparet,  adpara- 
tus  antiplUogisticus  rigorosissimus  adhiberi  debet.  Ve- 
naesectiones  largissimae  ad  ime.  X — XX.  instituendae 
ot  re  urgente  bis  terve  de  die  repetendae  sunt;  Larga 
insuper  hirudinum  ab  XV  — XXX.  vel  curcubitarum 
cruentarum  quantitas  ad  ' abdomen  adfectum  applicetur, 
et  fluxus  sanguinis  cataplasmatum’ emollientium-  ope  per 
horas  plures  sustentetur.  Interne  remedia,  oleosa,  invol- 
ventia cum  salibus  neutris,  fructus  acido  dulces,  imprimis 
Manna.  Egregium  effectum'  nonnunquam  habet  tart.  sti- 
biat.  r.  d.  cum  remediis  involventibus,  ubi  simuli  ad*  dia- 
phoresirir  major  adparet  nisus.  ’ * > = 

Systematis  nervosi  abnormis  irritatio  partim  alteran- 
tibus, ut  tart  stibiat  r.  f.,  partim  narcoticis  mitiganda  est. 
Huc  spectant  Ext  'H-yoscyam.,  Plv,  hb.  Belladoiih,  iii  vehi- 
culis mucilaginosis  nec  non  aqua  laurocerasi.  Substernatis 
vero  arteriosi  >et  norv^osi  irritatio  riullo  ' modo nisi  bal- 
neis tepidis  graduum  28  R.  melius  temperatur. 

Ad  exsudationem  perniciosam  praecavendam  .omnis 
opera  dirigi  debet.  Hoc  consilio  glacies  ,111-  et  ex- 
terne a Stegmann  et  aliis  laudatur,  alii  vero  ab  hoc 
remedio  nulluih  viderunt  fructum.  A.  Most  summis  ef- 
fertur laudibus  acid.  Halleri,  c.  laud.  liquid.  Sydenh. 
forma  guttarum  certis  > intervallis  adhibitis  , • praecedente 
miiversali  sanguinis  depletione. 

Ab  ■ aliis  Tartar.  stibiat.  et  Ipecacuanh.  •-  laudantur, 
quorum  virtus  autem  aliorum  experientia  non  confirmatur. 
Saepius  rapida  morbi  evolutio,  ■ dum’  expostulat  re- 

media  cito  agentia,  temporis  exiguum  morbi  deoursUi  de- 
stinatum spatium  plerumque  virtuti  iuteraorum'  medica- 
minum explicandae  non  suffieit.  Hinc  potius . remedia 
externa  ut  cucurbitae  cruentae,  sinapismi  aeerrimi,  balnea 
tepida  tentanda  sunt.’*'  In  febri*- puerperali  crethioa  deple- 
tiones sanguinis  locales  et  quidem  iteratae,  rarius*!  uni- ‘ 
versales  aptae  videntur.  Malo  topico  inflammationem 
aemulante  interne  simul  parcas  mercuralium  doses  et  'ex- 
terne fomentationes  'tepidas,"  'inunctiones  ung.  i'ciner.  et 
balnea  administrare  licet,  i . * " ' i • ‘f-  - r ; 

i:u:  Ad  fejtcedentem  systematis  nervosi  et  arteriosi  acti*^> 
vdtatem  compescendam  medici  usi) sunt:  i ) 

1)  emeticis;  ut  rad.  Ipecacuanh.  cumi  vel’ ‘absq.  tart;i 

stibia^:,  i"  » >.  • u jj^  (...  ■ .i-.  •>• -iti 

2)  alterantibus  narcotico-acribus,  ut  r.  Ipeeac.ic.^hbjv 

digit.  in.  infuso  fervido  ' ex  aS  scmpuld  ibinisve  ad’  'colat, 

^ly  VI.  . 'tfi  '!)'na 

. f • . /• 

Urgente  diarrhoea  exhibeantur  ut? 'priUs 'cochleatim 
omni  hora,  sed  in  connubio  cum  mucU.  gi.  arab.‘'unc. 

3)  alterantibus  in  connubio  mercuralium, " ut 'Plv.  r. 

Ipecac.  gr.  | — 1.  pro  dosi  cum  Calomelan.  'gr.  i 
omni  bihorio  sumendis.  ' • . ' 

4)  Belladonna  largiori  manu  exhibita,  uti  ad  gr.  j/?-' 

gr.  jj.  piro  dos.  omni  hora  Vel  bihorio  in  pulvere  ' aeque 
vaniter  laudatur.  • ,.I  . . i tr 

Circa  diem  tertiam  organa  secretoria  leniter  aperienda 
sunt,  ut  facilius  crises  intrent.  Hoc  consilio  tarCstibiat. 
r.  d.,  diaphoretica  l4viora,  Pulv..  Dovveri  'noii  ^ihe  fructu  ' 
porriguntur. 


•y.' 

Oleum’  terebinthinae  Anglis  medici»  panaoaea  a Ger- 
manis medicis  raro  sine  damno  propinatum  est. 
j 'S  jFormae  . febris’  puerperalis  adynamicae  in  stadio 
primo  characterem  inflammatorium  induentes  rigorosiorem 
therapiam 'respuunt,  potius' alterantem  solventem  diapho- 
reticam poscunt.  . : : , .ij  t ; fr"> 

Suppressio  omnium  se-et  excretionum  puerperis  con- 
venientium .summa  attentione/ digna  est.  ■ .1 

Diaphoresis  potibus  tepidulis  . largioribus , ; balneis ; 
lactis  fluxus  suctione  infantum  robustorum  aut  .extractione 
cucurbitarum  siccarum  - aut  vitrorum  ope  yy  applicatione 
fomentationum  tepidularum.  augeatur.  . Locluqrum  (fluxui 
uberiori  alliciendo  fomenta  ad  genitatia'applicata,  cucur- 
bitae siccae  ad  femora,  injectiones  in  uterum  tepidae 
inserviunt.  /i  -f  I . 0 ■' 

Alvus  enematibus^  emollientibus,  oleosis,  cum  salibus 
mediis  moveatur.  ^ 

In,  stfidio  altero  .,exsudatio'ne  facta  therapia  diversa 
esse  debet,  • ■ 

Continuans  ex  stimulo  exsudati  phlogosis  vehemen- 
tior  plerumque,  Ala,  quae  rarius  stadium  primum  con- 
comitatur,  exsudatum  largius  producit,  reactionem  ciens 
plerunque  cum  lapsu  systematis  nervosi  gungliaris  intime 
copulata.'  • ; , 

Tmjic  phlogosis  mitiganda,  exsudatio  jam  praesens 
auferenda  atque  vires  sustentandae  sunt. 

Ad  plUogosin  frangendam  plerumque  depletiones ' 
sanguinis  locales , , regimen  stricte  autiphlogisticum , ad- 
paratus  reyulsorius,  interne  Calqmel.,  Digital.,  Tart.,  emet, 
r.  d.  et  externe  inunctiones  mercuriales  largiores  suf- 
ficiunt. 

Exsudatum  igitur  excessu  systematis  irritabilis  effec- 
tum iisdem  solis  remediis,  quibus  inflammatio  extingui- 
tur,  ad  resorptionem  ducitur. 

Ad  irritationem  systematis  ner\'osi  complacandam 
digit.,  aq.  laurocer.  hyoscyam.  nec  non  Opium  cum  Calo- 
melane  conjunctum  in  usum  trahitur. 

Transitus  vero  in  paralysin  dynamicam,  lapsusque 
virium  vitalium  remedia  postulat  excitantia.  Quo  in 
numero  laudantur  Arnica,  Valeriana,  Senega,  Liq.  cc.  succ., 
Camphor.,  Moschus,  externe  balnea,  ve^icantia,  linimenta 
volatilia. 

In  febri  puerperali  putrida  in  altero  stadio  omnis 
methodus  excitans,  antiseptica,  tonica  frustra  plerumque 
tentatur. 

Quodsi  denique  morbus  stadio  secundo  diutius  pro- 
trahitur indeque  ascites  purulentus  restat,  adparatu  anti- 
phlogistico  seposito,  remedia  diuretica  antiphlogistica  ad- 
hibeantur, imprimis  digital.  c.  Nitro,  Cremor  tart.,  Tart. 
emet.  r.  f.,  cum  kali  acet.,  kali  carbon.,  kermes  < cum  digi- 
tali. Ad  remedia  externa  spectant  excellentissimum  in  his 
circumstantiis  unguentum  cinereum.  Serius  ad  remedia 
diuretica  acriora,  uti  squill.,  digital.  largiori  dosi,  belladon- 
nam,  polyg.  Senegae  cum  rad.  Arnic.  et  praeparata  Ju- 
niperina  fiat  transitus,  dura  externe  administrantur  balnea 
tepida,  inunctiones  mercuriales,  inunctiones  cum  tinct. 
Canth.,  cum  oleo  Terebinthinae. 

Pluries  quoque,  diurosi  male  procedente  ex  torpore  et 
atonia  in  omnibus  organismi  functionibus  conspicuo,  ad 
remedia  solventia  amara  confugiendum  est  in  connubio 
cum  diureticis  jam  memoratis;  sunt  vero:  Chelidonium 
n^ajus,  Calam.  aromat.,  trifol.  fibrin.,  ononis  et  absynthium. 
Alias  ad  mere  excitantia  tonica,  uti  ad  Caryophyllatum, 
Salicem  et  Corticem  peruvianum  cum  Senega,  Roob  juni- 
pero, Squilla,  Spiritu  nitrico  vel  muriatico  aethero  jun- 
ctos transeundum  est. 

1.  Baln^  maritima  maxime  nervorum  robur  restituunt. 

2.  Lithotritia  interdum  lithotomiae  praeferenda  est.  - 
3:  Hydrops  nou  est  morbus  sed  morbi  symptoma.  ^ 

4;  Febris  intermittens  est  morbus  nervosus. ' 

